ترکی کے جنگی طیاروں نے عراق اور شام کی سرحد پر بمباری کی

ترکی کے جنگی طیاروں نے عراق اور شام کی سرحد کے قریب عراقی علاقہ سنجار پرکردوں کے ٹھکانوں پر بمباری کی ہے۔

خبر کا کوڈ: ۴۲۷۷۲۴

تاریخ: ۲۵ تير ۲۰۱۷ - ۱۴:۰۵

رسا نیوز ایجنسی کی رپورٹ کے مطابق مہر خبررساں ایجنسی نے سومریہ کے حوالے سے نقل کیا ہے کہ عراق کردستان کے علاقہ میں پیشمرگہ ذرائع نے اعلان کیا ہے کہ ترکی کے جنگی طیاروں نے عراق اور شام  کی سرحد کے قریب عراقی علاقہ سنجار پرکردوں کے ٹھکانوں پر بمباری کی ہے۔

کرد ذرائع کے مطابق ترک طیاروں نے سنجار میں پیشمرگہ کے ٹھکانوں کے قریب واقع پ ک ک کے ٹھکانوں پر بمباری کی جس کے نتیجے میں 5 افراد ہلاک ہوگئے ہیں۔

ادھر ترک فوج نے اس حملے کی تائید کرتے ہوئے کہا ہے کہ ہم نے ترکی کے باغی کردوں پ ک ک کے ٹھکانوں کو نشانہ بنایا ہے۔ ذرائع کے مطابق ترکی کے طیارے اکثر شام اور عراق کے علاقوں پر بمباری کرتے رہتے ہیں۔/۹۸۹/ف۹۴۰/